La itala kantistino Chiara Raggi, konata en Esperantujo kiel Kjara, gajnis la Eŭropan konkurson por minoritatlingvaj kantoj “Eurovision Minorities Languages”. Ŝi plenumis la Esperantan version de sia itala kanto Mozaiko, kiu ricevis en la finalo plej multajn voĉojn en la reta voĉdonado, kiu daŭris ĝis la 30a de novembro (en Ruslando ne estis eble voĉdoni).
#000001
Kjara dankis ĉiujn esperantistojn pro la efika subteno en la voĉdonado:
#000002
mi tre feliĉas kundividi ĉi tiun belan rezulton kun vi.
Ĉi tiu venko ne estas mia, ĉi tiu venko estas Nia. Esperanto vivas, ni vivas!
Mi kore dankas vin ĉiujn pro la tuta subteno kaj amo, kiun vi sendis al mi.
Koran dankon al Federico Gobbo por la tre bela traduko de mia Mozaiko.
Koran dankon al FEI, Vinilkosmo kaj Musica di Seta.
Dankon al vi ĉiuj el la fundo de mia koro.
#000003